Diari Oficial de la Generalitat Valenciana


Sumari del DOGV 5764, del 16-05-2008 (2008/5782)

Notificació a Thierry Maturana Pérez. Expediente número VIVI/049804/401.
------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/5782


Data del document
:   06-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Thierry Maturana Pérez. Expediente número VIVI/049804/401. [2008/5782]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la proposta de resolució a Thierry Maturana Pérez, amb VIVI/049804/401.  
Per ordre de l'instructor del procediment sancionador de referència, a l'efecte previngut en la Llei 1/1997, de 21 de febrer, de la Generalitat Valenciana, de règim sancionador en matèria d'habitatge, i en la Llei 8/2004, de 20 d'octubre (DOGV 21.10.2004), de la Generalitat, de l'habitatge de la Comunitat Valenciana, es trasllada la proposta de resolució d'aquest, la qual se us notifica perquè en prengueu coneixement, sota l'advertència que en el termini de quinze dies comptadors des de l'endemà al de la recepció puga al·legar tot el que considere oportú en la seua defensa, d'acord amb el que estableix l'art. 19 del Reial decret 1398/1993, de 4 d'agost, pel qual s'aprova el Reglament de procediment sancionador, i que els documents que es troben en del procediment són:  
1r. Denúncia  
2n. Informe tècnic  
3r. Ordre d'obres  
4t. Acord d'iniciació.  
València, 6 de novembre de 2007.- La secretària d'actuacions: Isabel Sánchez Bodoque.  
Proposta de resolució  
Vist el procediment sancionador VIVI/049804/401, seguit contra l'IVHSA per infracció del règim legal que regula els habitatges de protecció oficial, iniciat per ordre del cap del Servei Territorial d'Habitatge i Projectes Urbans.  
Vist que són fets provats i així es declara que l'habitatge situat al Port de Sagunt, c/ Alcalá Galiano, núm. 18-4-19, presentava les deficiències assenyalades en l'acord d'iniciació.  
Vist que la denúncia que va originar aquest procediment la formula en data 03.12.2004 Thierry Maturana Pérez.  
Vist que l'instructor no considera procedent la pràctica de prova, a més de la ja practicada, la qual consta en informe tècnic.  
Vist que en data 19.01.2007 es formula a la persona expedientada l'oportú acord d'iniciació.  
Vist que a l'acord d'iniciació l'IVHSA formula al·legacions en data 05.04.2007, en les quals manifesta que ha realitzat les reparacions requerides en l'esmentat acord d'iniciació.  
Vist que en data 05.04.2007 es va requerir al denunciant perquè contactara amb aquest Servei Territorial per a concertar visita d'inspecció del seu habitatge i poder comprovar els fets al·legats per la persona expedientada.  
Vist que a l'esmentat requeriment va contestar el denunciant en data 23.05.2007, on comunicava que s'havien realitzat les obres però que no podia assegurar que estiguera solucionat definitivament el problema, ja que era necessari que existiren fortes pluges per a poder comprovar l'efectivitat de les reparacions.  
Vist que en data 04.06.2007 se va acordar la suspensió d'aquest procediment per tal que, en època de pluges, un funcionari tècnic d'aquest Servei Territorial realitzara una visita d'inspecció de l'habitatge, amb la finalitat emetre un informe preceptiu i determinant per a la resolució, sobre l'efectivitat de les reparacions realitzades per la persona expedientada.  
Vist que en data 10.07.2007 el denunciant presenta un escrit d'al·legacions en què manifesta que quan es produïsquen fortes pluges contactarà amb aquest Servei Territorial per a realitzar la visita d'inspecció de l'habitatge.  
Atés que tal com consta en informe tècnic de data 30.10.2007, incorporat a l'expedient, «s'han originat abundants pluges en tota l'àrea de localitat de Sagunt el 27 de setembre, el 12 d'octubre i també en altres dates pròximes. Es va enviar un requeriment al denunciant perquè contactara amb un tècnic d'aquest Servei una visita en la pròxima etapa de pluges, i ara per ara no s'ha produït cap contacte per a realitzar la visita d'inspecció proposada.»  
Atés que el denunciant ha rebut diversos requeriments per a concertar visita d'inspecció i sempre ha manifestat que era necessari esperar que es produïren pluges de consideració per a poder comprovar les reparacions efectuades.  
Una vegada produïdes les fortes pluges, el denunciant no s'ha posat en contacte amb aquest Servei Territorial.  
Atés que el mateix denunciant ha reconegut que les obres s'han realitzat, i s'han produït pluges de gran intensitat durant els últims mesos, tal com manifesta l'informe tècnic esmentat. Com que el denunciant no ha contactat amb aquest Servei per a concertar visita d'inspecció hem d'entendre que és perquè les reparacions han resultat efectives, o com a mínim que no té objeccions que realitzar després del període de pluges.  
En conseqüència entén realitzades les obres requerides i proposa el sobreseïment de les actuacions practicades.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte confereix l'Orde de 15 de febrer de 2007 de la conselleria de Territori i Habitatge.  
Vistes la Llei 1/1997, de 21 de febrer, de la Generalitat Valenciana, de règim sancionador en matèria d'habitatge, la Llei de règim jurídic de les administracions públiques i la resta de normes de general i pertinent aplicació, l'instructor que subscriu eleva la següent  
Proposta de resolució  
Sobreseure les actuacions hagudes en l'expedient en haver desaparegut les causes que van motivar la incoació.  
València, 6 de novembre de 2007.- L'instructor: José Víctor Collado Fernández.